** Tembiapo kakuaa oñemoñepyrũtava Ñe’ẽñeme’ẽ Pytyvõrã rupi Paraguái Estado ojevy ijehe ha oheka tekokatu opavave tetãyguápe ğuarã. Ha’e rupive Estado ojapóta ojapo’ỹva’ekue 1811-me. Upérõ jeko amo 98% tetãygua rupi oñe’ẽ guarani ha castellano oñe’ẽva katu ndohupytýi 10%, jepémo upéicha, Estado ojapyhy España ñe’ẽ añoite iñe’ẽ teéramo ha omboyke ñe’ẽ omopeteĩva chupe ha avei tetãyguakuéra tuicha háicha. Ko’áğa oñeñepyrũta ojeporu guarani Estado rembiapópe; ko’ẽrõite osẽta Léi Ñe’ẽnguéra rehegua omohendátava mba’éichapa ojeporujojava’erã guarani ha castellano ñane retãme.